ธปท.หนุนทำงบขาดดุลและกู้เงินฟื้นฟูศก.
ธปท.หนุนรัฐจัดทำงบขาดดุลและกู้เงินมาฟื้นฟูเศรษฐกิจหลังน้ำท่วม ชี้ตลาดน่าจะเข้าใจถึงความจำเป็น
20 ต.ค. 2554

ธปท.หนุนรัฐจัดทำงบขาดดุลและกู้เงินมาฟื้นฟูเศรษฐกิจหลังน้ำท่วม ชี้ตลาดน่าจะเข้าใจถึงความจำเป็น
นายประสาร ไตรรัตน์วรกุล ผู้ว่าการธนาคารแห่งประเทศไทย(ธปท.) กล่าวถึงการจัดงบประมาณรายจายในปี 2555 ขาดดุลเพิ่มเป็น 4 แสนล้านบาท จากเดิม 3.5 แสนล้านบาท และมีการเตรียมออกพระราชกำหนด(พรก.)กู้เงินมาใช้เพื่อแก้ปัญหาเรื่องน้ำ ว่า ขณะนี้ยอมรับว่าประเทศไทยมีความจำเป็นที่ต้องใช้เงินในการลงทุนโครงสร้างพื้นฐาน หลังเกิดสถานการณ์น้ำท่วม เป็นเรื่องที่อธิบายได้ ตลาดเงินก็รู้สถานการณ์น้ำท่วมและน่าจะเข้าใจถึงความเป็นของรัฐบาล แต่รัฐบาลควรจะแสดงออกถึงความมีวินัยทางการคลัง เช่น ควรลดงบประมาณรายจ่ายที่ไม่จำเป็นลง ลำดับความสำคัญของรายจ่าย เป็นต้น แต่ถ้าจำเป็นต้องกู้เงินจำนวนมากก็ควรมีการจำกัดด้วยข้อกฎหมายบังคับให้การใช้เพื่อใช้เป็นการเฉพาะ อย่าให้รั่วไหล เช่น บอกให้ใช้เพื่อในเรื่องน้ำ
“การกู้เงินเป็นเรื่องจำเป็นในสถานการณ์นี้ เพื่อนำมาใช้ในการลงทุนพื้นฐานเป็นเรื่องที่อธิบายได้ ตลาดเงินรู้อยู่ แต่ต้องมีวินัยในการใช้จ่าย ขระเดียวกันรัฐบาลก็ต้องอธิบายเพื่อสร้างความมั่นใจให้นักลงทุนเข้าในข้อมูลที่ถูกต้องด้วยว่า ปัญหาน้ำท่วมตอนนี้เสียหายก็จริง ถ้าดูในจ.อยุธยา และปทุมธานี ภาคการผลิตในส่วนมีสัดส่วนเพียง 17% ของการผลิตรวมทั้งระบบไม่ใช่เสียหายทั้งหมด เพราะมีส่วนที่ยังไม่ท่วม ถ้าเราจำกัดวงเสียหายและอธิบายได้ว่าไม่เลวร้ายไปหมด น่าจะเป็นทางออกที่ดีในการเชื้อเชิญนักลงทุนต่งชาติให้กลับมาลงทุนในไทยต่อไป หรือที่เขากระทบแล้วก็ต้องมีมาตรการป้องกันเรื่องน้ำท่วมให้เขายังมีความเชื่อมั่นในไทย” นาประสารกล่าว
นายประสาร กล่าวว่า ถึงจะมีความจำเป็นต้องกู้เงินมาใช้ในการฟื้ฟูเศรษฐกิจที่ได้รนับผลกระทบจากน้ำท่วม แต่การดำเนินการกู้ก็ควรอยู่ในกระบวนการปกติจะได้ช่วยกับพิจารณาให้รอบครอบ การจะออกเป็นพรก.ต้องดูความจำเป็นด้วย ถ้าหากกระบวนการออกพระราชบัญญัติ(พ.ร.บ.)ตามปกติได้ก็ควรจะใช้พ.ร.บ.เพราะพ.ร.ก.ให้อำนาจกับฝ่ายบริหารในกรณีที่พ.ร.บ.ออกไปแล้วเท่านั้น